Adam Hansen

Adam Hansen (s. 11. toukokuuta 1981 Southport, Queensland) on australialainen maantiepyöräilijä.

Hansen aloitti ammattilaisuransa vuonna 2007 T-Mobile Teamissa, josta hän siirtyi kaudeksi 2011 Omega Pharma-Lottoon, ja edusti samaa joukkuetta, nimeltään viimeksi Lotto Soudal, uransa loppuun, vuoteen 2020.

Hansen pitää hallussaan ennätystä peräkkäisten maaliin ajettujen suurten ympäriajojen määrässä: hän ajoi Espanjan ympäriajosta 2011 vuoden 2018 Italian ympäriajoon asti kaikki 20 Italian, Ranskan ja Espanjan ympäriajoa. Etappivoittoja hän saavutti kaksi kappaletta: Italian ympäriajossa 2013 hän voitti 7. etapin oltuaan ensin irtiotossa, ja Espanjan ympäriajossa 2014 19. etapin irtauduttuaan pääjoukosta muutama kilometri ennen maalia.

Saavutuksia 

2008
Aika-ajon Australian mestaruus
2010
Ster Elektrotoer, kokonaiskilpailun ja 4. etapin voitto
2013
Italian ympäriajo, 7. etapin voitto
Espanjan ympäriajo, 18. etapilla kolmas
2014
Tour Down Under, mäkikirikilpailun voitto
Espanjan ympäriajo, 19. etapin voitto

Lähteet 
 Adam Hansen Cycling Archives -tietokannassa 
 Adam Hansen Pro Cycling Stats -tietokannassa

Viitteet 

Australialaiset maantiepyöräilijät
Vuonna 1981 syntyneet
Elävät henkilöt